ඇමෙරිකා එක්සත් ජනපදයේ මුදා ගැනීමේ අතරවාරයේ දී දරුවන් තිදෙනකු උපත ලබා ඇතැයි යු.එස්.ඒ. ටුඩේ පුවත්පත වාර්තා කරයි.තලේබාන් සංවිධානය කාබුල් නුවර බලය අත්පත් කරගැනීමත් සමඟ ඇමෙරිකා එක්සත් ජනපදය ඇතුළු බටහිර රටවල් මුදාගැනීමේ මෙහෙයුම් ආරම්භ විය.සිය පුරවැසියන්, රාජ්‍ය තාන්ත්‍රිකයන්, ඇමෙරිකාව ඇතුළු බටහිර රටවලට සහාය දුන් ඇෆ්ගන් වැසියන් සහ ජීවිත තර්ජන ඇති ඇෆ්ගන් වැසියන් මෙලෙස මුදාගන්නා ලදි.මෙලෙස මුදාගැනීම් සිදුවන අතරවාරයේ දී දරුවන් තිදෙනකු උපත ලබා ඇතැයි පෙන්ටගනයේ මාධ්‍ය ලේකම් ජෝන් කර්බි ඉකුත් දා පැවැසීය.සී-17 හමුදා ගුවන් යානයකදී එක් දරුවකු උපත ලැබූ බවත් ජර්මනියේ රැම්ස්ටීන් ගුවන් කඳවුරේ රෝහලකදී තවත් දරුවන් දෙදෙනකු උපත ලැබූ බවත් හෙතෙම කීය.